วันพุธที่ 16 มีนาคม 2565
ยุติแล้ว!! 28 มี.ค.นี้  ลงนามข้อตกลงแรงงานไทย - ซาอุฯ ตามข้อสั่งการนายก
ยุติแล้ว!! 28 มี.ค.นี้  ลงนามข้อตกลงแรงงานไทย - ซาอุฯ ตามข้อสั่งการนายก
นายสุชาติชมกลิ่นรัฐมนตรีว่าการกระทรวงแรงงานเปิดเผยว่าตามที่ท่านนายกรัฐมนตรีพล.อ.ประยุทธ์จันทร์โอชาได้เดินทางไปเยือนซาอุดีอาระเบียเมื่อระหว่างวันที่25-26มกราคมที่ผ่านมาเพื่อฟื้นฟูความสัมพันธ์และขับเคลื่อนความร่วมมือด้านต่างๆระหว่างสองประเทศรวมทั้งให้ผลักดันความร่วมมือด้านแรงงานเพื่อให้สามารถจัดส่งแรงงานไปทำงานในซาอุดีอาระเบียโดยเร็วที่สุดผมในฐานะรัฐมนตรีว่าการกระทรวงแรงงานได้ขานรับนโยบายดังกล่าวและเร่งรัดการดำเนินการมาอย่างต่อเนื่องภายหลังการเดินทางไปเยือนซาอุตลอดระยะเวลาร่วม46วันที่ผ่านมากระทรวงแรงงานมุ่งมั่นเพื่อให้มีความคืบหน้าอย่างต่อเนื่องจนวันนี้ข้อตกลงด้านแรงงานได้ข้อยุติแล้วซึ่งในวันที่15มีนาคมที่ผ่านมาผมได้มอบหมายให้นายสุรชัยชัยตระกูลทองผู้ช่วยรัฐมนตรีประจำกระทรวงแรงงานให้การต้อนรับดร.อัฎนันอับดุลลาห์อัล-นาอีม(Dr. ADNAN ABDULLAH M. ALNUIM) Deputy of minister for International affairกระทรวงทรัพยากรมนุษย์และการพัฒนาสังคมซาอุดีอาระเบียและคณะในโอกาสเข้าเยี่ยมคารวะผู้ช่วยรัฐมนตรีประจำกระทรวงแรงงานณโรงแรมอมารีวอเตอร์เกตกรุงเทพฯโดยมีนายบุญชอบสุทธมนัสวงษ์ปลัดกระทรวงแรงงานพล.ต.ต.นันทชาติศุภมงคลประจำสำนักเลขาธิการนายกรัฐมนตรีปฏิบัติหน้าที่ประจำกระทรวงแรงงานนายสุทธิสุโกศลประจำสำนักเลขาธิการนายกรัฐมนตรีปฏิบัติหน้าที่ประจำกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายไพโรจน์โชติกเสถียรอธิบดีกรมการจัดหางานนายประทีปทรงลำยองอธิบดีกรมพัฒนาฝีมือแรงงานนายสมาสภ์ปัทมะสุคนธ์ผู้ช่วยปลัดกระทรวงแรงงานเข้าร่วมด้วย
นายสุรชัยกล่าวว่าท่านสุชาติชมกลิ่นรัฐมนตรีว่าการกระทรวงแรงงานมีความยินดีเป็นอย่างยิ่งที่ที่ท่านดร.อัฎนันอับดุลลาห์อัล-นาอีมและคณะได้มาเยือนประเทศไทยในครั้งนี้ซึ่งถือเป็นนิมิตรหมายอันดีที่ประเทศไทยและซาอุดีอาระเบียจะได้กระชับความสัมพันธ์ด้านแรงงานให้แน่นเฟ้นยิ่งขึ้นโดยเฉพาะความร่วมมือด้านแรงงานซึ่งการประชุมวิชาการในครั้งนี้เป็นไปด้วยความราบรื่นและมีความคืบหน้าไปมากเชื่อว่าการจัดส่งแรงงานไทยไปทำงานในซาอุดีอาระเบียจะสำเร็จและเกิดขึ้นอย่างแน่นอนในเร็วๆนี้โดยเฉพาะข่าวดีข้อตกลงด้านแรงงานได้ข้อยุติและแล้วเสร็จสมบูรณ์แล้วเหลือเพียงขั้นตอนการลงนามเพียงอย่างเดียวซึ่งท่านสุชาติชมกลิ่นรมว.แรงงานจะเร่งรัดให้มีการลงนามโดยเร็วที่สุดเพื่อให้สามารถจัดส่งแรงงานได้
นายสุรชัยกล่าวต่อว่าขณะนี้มีคนหางานแจ้งความประสงค์ไปทำงานประเทศซาอุดีอาระเบียที่ลงทะเบียนผ่านระบบE–serviceเว็บไซต์https://toea.doe.go.thแล้วกว่า1,000คนอยู่ในขั้นตอนการตรวจสอบคุณสมบัติการทดสอบฝีมือแรงงานและการตรวจสอบตำแหน่งที่สมัครว่าตรงตามที่ทางซาอุดีต้องการหรือไม่ส่วนการเดินทางไปลงนามข้อตกลงในวันที่28มีนาคมนี้ตามที่ฝ่ายซาอุเห็นด้วยนั้นกระทรวงแรงงานจะได้หารือในการกำหนดรายละเอียดของการเดินทางในครั้งนี้นอกจากจะลงนามข้อตกลงแล้วจะได้ไปเยี่ยมชมโรงงานดูสภาพการจ้างเพื่อเป็นข้อมูลในการนำมาเผยแพร่ให้คนไทยได้เห็นสภาพการทำงานของซาอุดีอาระเบียอีกด้วย
อย่างไรก็ตามหลังจากที่ท่านนายกรัฐมนตรีพล.อ.ประยุทธ์จันทร์โอชาได้ฟื้นฟูความสัมพันธ์กับซาอุดีอาระเบียนั้นแรงงานถือเป็นกลุ่มแรกที่เป็นเป้าหมายซึ่งทางการไทยต้องขอความร่วมมือทางการซาอุในประเด็นต่างๆเพื่อกระชับความสัมพันธ์ระหว่างประเทศให้แน่นแฟ้นยิ่งขึ้นทั้งในเรื่องการส่งออกสินค้าของไทยอาหารสัตว์สินค้าทางทะเลรวมทั้งการเป็นศูนย์กลางทางการแพทย์ที่ทันสมัยที่สำคัญด้านการท่องเที่ยวที่ต้องการให้คนซาอุมาท่องเที่ยวที่ประเทศไทยให้มากขึ้น
“กระทรวงแรงงานขอขอบคุณและหวังเป็นอย่างยิ่งว่าการเดินทางมาเยือนประเทศไทยของซาอุดีอาระเบียในครั้งนี้จะกระชับความสัมพันธไมตรีกับกระทรวงทรัพยากรมนุษย์และการพัฒนาสังคมเพื่อร่วมกันผลักดันโอกาสของแรงงานไทยในซาอุดีอาระเบียรวมถึงให้การคุ้มครองแก่แรงงานอย่างเหมาะสมตามมาตรฐานสากลและพันธกรณีระหว่างประเทศ”นายสุรชัยกล่าวในท้ายสุด
ด้านดร.อัฎนันอับดุลลาห์อัล-นาอีมรัฐมนตรีช่วยด้านต่างประเทศกระทรวงทรัพยากรมนุษย์และการพัฒนาสังคมซาอุดีอาระเบียกล่าวว่าขอบคุณผู้บริหารกระทรวงแรงงานของไทยที่ให้ความสำคัญทำให้เราได้มีการประชุมร่วมกันทั้ง2วันนี้ถือว่าประสบความสำเร็จเป็นอย่างยิ่งได้รับข้อมูลข่าวสารที่เป็นประโยชน์ทำให้ความร่วมมือของทั้งสองประเทศเป็นไปด้วยดีและยินดีอย่างยิ่งที่จะต้อนรับท่านสุชาติชมกลิ่นรมว.แรงงานในโอกาสการเดินทางไปลงนามข้อตกลงด้านแรงงานในวันที่28มีนาคมที่จะถึงนี้ทางฝ่ายซาอุเองจะได้จัดเตรียมโปรแกรมต่างๆเอาไว้รวมถึงให้มีการประชุมเตรียมการในการเดินทางครั้งนี้จัดทำกำหนดการต่างๆเพื่อให้แรงงานไทยที่ต้องการมาทำงานได้เห็นสภาพการทำงานรวมทั้งการเยี่ยมชมสถานประกอบการต่างๆในซาอุดีอาระเบียด้วยจากความร่วมมือในครั้งนี้จะทำให้คนซาอุดีจะเดินทางมาประเทศไทยโดยเฉพาะการเดินทางมาท่องเที่ยวส่วนตัวเพิ่มมากขึ้น
+++++++++++++++++++
กองเผยแพร่และประชาสัมพันธ์
16มีนาคม2565